ועדת הפנים והגנת הסביבה, כנסת 20, פרוטוקול מספר 318, 2016-12-14 08:30

דוד אמסלם: אני מתכבד לפתוח את ועדת הפנים והגנת הסביבה בנושא רביזיה לגבי הצעת חוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה) (תיקון), התשע"ו-2016, מ/1065 – רביזיה.

דוד אמסלם: בדיון הקודם היתה נקודה אחת לא סגורה.

דוד אמסלם: היו גם רביזיות של מספר חברי כנסת בנושא השרים שאמורים לקבוע בסופו של דבר.

דוד אמסלם: אני ביקשתי שאתם תתאמו את זה עם השרים ותתנו לנו את השורה התחתונה של העניין.

דוד אמסלם: יש הסכמה?

<אורי שיינין: כן.

<אורי שיינין: השרים שיגישו זה שר העבודה, הרווחה והשירותים החברתיים ושר האוצר, בהתייעצות עם שר הפנים.

דוד אמסלם: זה מקובל על שלושת הצדדים?

<גלעד קרן: ובאישור ועדת העבודה.

<אורי שיינין: כן, זה חוק של ועדת העבודה.

דוד אמסלם: אנחנו צריכים לקרוא משהו או רק להצביע על זה?

דוד אמסלם: תקראו את הנוסח בבקשה.

<אורי שיינין: "לתקן את סעיף 1יא1(א1), כך שייכתב כי "על אף האמור בסעיף קטן (א), שר העבודה, הרווחה והשירותים החברתיים ושר האוצר, בהתייעצות עם שר הפנים ובאישור הוועדה רשאים לקבוע בצו, דרך כלל או לסוגי עבודה או ענפים מסוימים: (1) כי חלק המעסיק יעמוד על סכום נמוך מ-16% ולא פחות מ-12.5%; (2) כי חלק העובד יעמוד על סכום נמוך מ-20% ולא פחות מ-16.5%.

<שי גלברג-סומך: אני מבקש להבהיר משהו לפרוטוקול.

<שי גלברג-סומך: בדיונים הקודמים דיברתי על התכליות של הפיקדון, ואחת התכליות היתה עידוד יציאה מהארץ.

<שי גלברג-סומך: מהדברים שנאמרו בוועדה, אני הבנתי שמנסים לייחס לדברים שאמרתי כוונות אחרות, אז אני מבקש להבהיר – כאשר דיברתי על התכלית, אחת התכליות של עידוד יציאה מהארץ, הכוונה ליציאה מהארץ מתום התקופה לשהייה בישראל, כפי שהיא מוגדרת בסעיף 1 לחוק עובדים זרים.

דוד אמסלם: אל תתנצל, הכול היה מובן, הכול בסדר.

דוד אמסלם: אנחנו מבינים את זה כמוך, זה בסדר.

דוד אמסלם: מי בעד הסעיף כפי שהוקרא?

דוד אמסלם: אני לבד.

דוד אמסלם: מי נגד?

דוד אמסלם: כנראה אין אף אחד.

דוד אמסלם: מי נמנע?

דוד אמסלם: גם אין אף אחד.

דוד אמסלם: הצבעה בעד – 1 נגד – אין נמנעים – אין הצעת חוק למניעת הסתננות ולהבטחת יציאתם של מסתננים מישראל (תיקוני חקיקה והוראות שעה) (תיקון), התשע"ו-2016 והצעת הנוסח, נתקבלה.

דוד אמסלם: אני קובע שההצעה עברה והחוק אושר.

דוד אמסלם: אני מאחל לכם בהצלחה.

דוד אמסלם: שיהיה לכם אחלה יום והמשך סוף שבוע טוב.